דינוס מיטוגלו

קונסטנטינוס "דינוס" מיטוגלו (ביוונית: Κωνσταντίνος "Ντίνος" Μήτογλου; נולד ב-11 ביוני 1996) הוא כדורסלן יווני המשחק בעמדות הפאוור פורוורד והסנטר בפנאתינאיקוס מליגת העל היוונית בכדורסל והיורוליג.

 ראשית הקריירה 
מיטוגלו נולד בסלוניקי ושיחק במחלקות הנוער של המועדונים המקומיים אסטריה אקדמיה ואריס סלוניקי. בעונת 2013/14 הופיע לראשונה במדי הקבוצה הבוגרת של אריס בליגת העל היוונית בכדורסל, כשערך את הופעת הבכורה שלו ב-30 בנובמבר 2013 מול אולימפיאקוס.

אף על פי ששיחק בליגת הכדורסל המקצוענית ביוון שמר מיטוגלו על מעמדו כחובב ובכך היה כשיר לשחק כדורסל מכללות.

 קריירת מכללות 
מיטוגלו שיחק שלוש שנים של כדורסל מכללות במדי אוניברסיטת וייק פורסט, בשנים 2014–2017. הוא הופיע ב-96 משחקים, מתוכם פתח בחמישייה ב-75, והעמיד ממוצעים של 9.3 נקודות ו-5.4 ריבאונדים למשחק בקריירה.

 קריירה מקצועית 
 פנאתינאיקוס (2017–2021) 
לאחר שעזב את וייק פורסט חתם מיטוגלו לארבע שנים בפנאתינאיקוס מליגת העל היוונית והיורוליג, במדיה זכה בארבע אליפויות רצופות בין 2018 ל-2021 ובשני גביעים, ב-2019 ו-2021. בשנתו האחרונה בקבוצה הוא נבחר לחמישיית העונה בליגה ולשחקן היווני המצטיין.

 אולימפיה מילאנו (2021–2022) 
ביוני 2021 חתם מיטוגלו לשנתיים באולימפיה מילאנו מליגת העל האיטלקית בכדורסל והיורוליג, וזכה עימה בדאבל של אליפות וגביע.

ב-29 במרץ 2022 הודיעה מילאנו כי מיטוגלו נכשל בבדיקת סמים שנערכה לו כשלושה שבועות לפני כן, לאחר משחק יורוליג מול פנאתינאיקוס. ב-9 במרץ 2023 הוא הושעה רשמית על ידי פיב"א ל-32 חודשים, ב-5 ביולי קיבל בית הדין לבוררות בספורט את ערעורו והפחית את עונשו ל-16 חודשים, כך שהוא יכול היה לחזור לשחק ב-28 ביולי 2023.

 פנאתינאיקוס (2023–הווה) 
ב-6 ביולי 2023 חזר מיטוגלו לפנאתינאיקוס וחתם לשלוש שנים. ב-26 במאי  זכה עם הקבוצה ביורוליג לאחר ניצחון 95–80 בגמר על ריאל מדריד.

 קריירה בנבחרת הלאומית 
מיטוגלו שיחק במדי הנבחרות של יוון באליפות אירופה בכדורסל עד גיל 16 2012, באליפות אירופה בכדורסל עד גיל 18 ב-2013 ו-2014 ובגביע העולם בכדורסל עד גיל 19 2015.

מיטוגלו ערך את הופעת הבכורה שלו בנבחרת יוון הבוגרת וקלע נקוה אחת בניצחון 95–92 על  במסגרת מוקדמות גביע העולם בכדורסל 2019 ב-24 בנובמבר 2017, וב-28 ביוני 2018 קלע 21 נקודות בניצחון 96–78 על . הוא ייצג את יוון גם בטורניר הקדם-אולימפי בוויקטוריה וזומן לסגל הנבחרת לגביע העולם בכדורסל 2023, אך לא שיחק.

 חיים אישיים 
אביו של מיטוגלו, דימיטריוס, היה כדורגלן מקצועי ששיחק בפאוק סלוניקי. אחיו גרסימוס גם הוא שחקן כדורגל במשחק בא.א.ק. אתונה.

 קישורים חיצוניים 

פרופיל, באתר פיב"א החדש

 הערות שוליים 

קטגוריה:כדורסלני אוניברסיטת וייק פורסט
קטגוריה:כדורסלני פנאתינאיקוס
קטגוריה:כדורסלני אולימפיה מילאנו
קטגוריה:סנטרים (כדורסל)
קטגוריה:כדורסלני אריס סלוניקי
קטגוריה:ספורטאים יוונים באיטליה
קטגוריה:כדורסלני נבחרת יוון
קטגוריה:כדורסלנים יוונים
קטגוריה:יוונים שנולדו ב-1996